วิธีทำกำไรจากหุ้นแบบ “อยู่ดีกินดี”ต้องทำอย่างไร?
ถ้าโจทย์ของคุณคือ “ต้องสร้างผลตอบแทนจากตลาดหุ้น ด้วยการลงทุนในบริษัทน้ำดี ที่ผลประกอบการมีกำไรต่อเนื่อง และเป็นธุรกิจที่อยู่ในกระแสความสนใจ”หุ้นกลุ่ม “อยู่ดีกินดี” น่าจะเป็นทางออกให้คุณได้ ความจริงแล้วหุ้นกลุ่ม “อยู่ดีกินดี” เป็นธุรกิจที่อยู่ใกล้ตัวทุกคนอย่างมาก และเป็นกลุ่มมีแนวโน้มการเติบโตที่ดีมาโดยตลอด จนทำให้ตลาดหลักทรัพย์ฯ นำมาจัดทำดัชนีใหม่ ที่ชื่อว่า “SET Well-being” (SETWB) ซึ่งเป็นดัชนีที่คำนวณจากหลักทรัพย์ของบริษัทจดทะเบียน (บจ.) 7 หมวดธุรกิจ ที่ประเทศไทยมีศักยภาพในการแข่งขัน และเป็นธุรกิจที่ผู้ลงทุนต่างชาติให้ความสนใจ โดยหลักเกณฑ์การคัดเลือกหุ้นที่ใช้คำนวณในดัชนี SETWB นั้น จะพิจารณาจาก 7 หมวดธุรกิจ ได้แก่ หมวดธุรกิจการเกษตร (Agribusiness) พาณิชย์ (Commerce) แฟชั่น (Fashion) อาหารและเครื่องดื่ม (Food and Beverage) การแพทย์ (Health Care Services) การท่องเที่ยวและสันทนาการ (Tourisms & Leisure) และขนส่งและโลจิสติกส์ (Transportation & Logistics) มั่นใจได้อย่างไรว่าเป็นหุ้นดี? นักลงทุนสามารถมั่นใจได้ในระดับหนึ่งเลยว่า หุ้นในกลุ่ม SETWB นั้น เป็นบจ. ที่มีศักยภาพดี นั่นก็เป็นเพราะ กว่าที่จะถูกคัดเลือกเข้ามาในกลุ่มดัชนีนี้ได้ บจ. ต้องผ่านการคัดกรองหลายด่านเลยทีเดียว ทั้งในเรื่อง สัดส่วนผู้ถือหุ้นรายย่อยและความเหมาะสมด้านสภาพคล่องของหุ้น โดยบจ.ใน SETWB นั้น ต้องมีสัดส่วนผู้ถือหุ้นรายย่อยไม่น้อยกว่า 20% และเป็นหลักทรัพย์ที่มีการซื้อขายอย่างต่อเนื่อง นอกจากนี้จำนวนหุ้นที่ซื้อขายในแต่ละเดือน ต้องมีสัดส่วนอย่างน้อย 0.5% ของจำนวนหุ้นจดทะเบียนของบริษัทเป็นระยะเวลาอย่างต่ำ 9 เดือนจาก 12 เดือนในช่วงที่พิจารณา ผลประกอบการดีต่อเนื่อง หุ้นที่อยู่ในดัชนีนี้ ต้องมีกำไรอย่างน้อย 2 ใน 3 ปีล่าสุด (เมื่อพิจารณาจากงบการเงินรวม) ทำให้มั่นใจได้ว่า ธุรกิจในดัชนี SETWB มีเสถียรภาพในการดำเนินกิจการอยู่ในระดับที่ดี และเมื่อผ่านคุณสมบัติที่กล่าวมาทั้งหมด หุ้นที่มีมูลค่าตามราคาตลาด (Market Capitalization) สูงสุด 30 ลำดับแรกที่ผ่านเกณฑ์การคัดเลือก ก็จะถูกนำเข้าเป็นองค์ประกอบของดัชนี SETWB ประเทศไทยกับเรื่อง “กินดีอยู่ดี”
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน